
Udruga Eko Pari je korisnik institucionalne podrške 
Nacionalne zaklade za razvoj civilnog društva za 
stabilizaciju i/ili razvoj udruge. 

Sadržaj ove publikacije isključiva je odgovornost 
autora i nužno ne izražava stajalište Nacionalne 
zaklade za razvoj civilnoga društva. 



Nacionalna zaklada 
za razvoj civilnoga društva 

Zagreb, Strigina la, http://zaklada.civilnodrustvo.hr 



UVOD 


Eko Pari će ovu godinu pamtiti po useljenju u novi prostor. U veljači smo, 
u partnerstvu s Nakladom Sumek, otvorili vrata našeg ureda u središtu 
Karlovca. Osim radne zone, u prostoru kojeg rado zovemo Kod Pana i 
Sumeka, nalaze se zelena knjižnica - Bibliopan, Eko knjižnica igračaka, 
kutak za odvajanje otpada i uzmi-ostavi polica. Koncept samog prostora 
temelji se na načelima koncepta 0% otpada, a namijenjen je različitim 
aktivnostima i uslugama kojima, nudeći stjecanje primjenjivih znanja 
i vještina lokalnu zajednicu želimo potaknuti na aktivni angažman u 
očuvanju okoliša i prirode. Pokrenuli smo niz sadržaja te nastavili s 
provedbom onih projekata koje smo uspješno razvijali prethodnih godina. 
U izvještaju donosimo sažetak svega čime smo se bavili. 




















































EKO KNJI7NICA IGRAČAKA 


Vođeni konceptom svijet s 0% otpada i potaknuti idejom udruge Krka-Knin 
u veljači 2019. kada smo otvorili vrata novog prostora Pana i Sumeka, 
osnovali smo i 6. knjižnicu igračaka. Jedinstveno mjesto u Karlovcu gdje se 
igre/igračke posuđuju, baš kao u pravoj knjižnici, mjesto gdje se druže oni 
koji poštuju okoliš i prirodu, gdje se dijeli, razmjenjuje i ne stvara otpad. 

Do sada smo, potičući na solidarnost zaprimili značajan broj igračaka, 
koje su trenutno na raspolaganju za posudbu. Namjera nam je provedbom 
projekta koncept eko knjižnice podići na višu razinu - nabavkom ekoloških 
(od prirodnih materijala s ekološkim bojama), didaktičkih i senzomotoričkih 
igračaka i organiziranjem družionica na temu igara i igranja, omogućujući 
svima jednak pristup bez obzira na imovinsko stanje, istovremeno 
educirajući o odgovornom odvajanju otpada, važnosti recikliranja, 
načinima ponovne upotrebe stvari i izrađivanju novih od starih kao i 
upoznavanjem sa starim i tradicionalnim igrama u susretu generacija. 






































IMAM - DAH D06R0 SAM! 
SAJAM RABLJENIH STVARlI 


Sajam rabljenih stvari Imam, dam - dobro sam jedan je od naših 
najdražih projekata, nastao prije desetak godina, kao inicijativa koju smo 
razvili s udrugom Domachi. 

U novom prostoru sajam organiziramo svake posljednje subote u mjesecu, 
u prijepodnevnom terminu. U tri smo navrata održali i sajam u gostima: 
u travnju smo gostovali na Proljetnim eko promenadama u organizaciji 
Turističke zajednice grada Karlovca, a u suradnji sa Savezom udruga 
Kaoperativa u kolovozu smo bili dio programa Druženje oko Scene te krajem 
listopada buvljakom doprinijeli inicijativi mladih Posadi stablo - usadi ideju. 


























Na sajmovima se stvari prodaju, razmjenjuju i poklanjaju. Organiziranjem 
sajma naše sugrađane kontinuirano potičemo na razumijevanje i prakticiranje 
cirkularne ekonomije, na racionalnu potrošnju i doprinos smanjenju otpada. 




















U prosincu smo, u okviru programa Zimskog brloga održali sjajno posjećen 
buvljak na kojem smo prikupljali donacije za udrugu Najbolji prijatelj i 
inicijativu Miceki, a sredstva su utrošena na nabavku hrane i lijekova za 
životinje koje čekaju na udomljavanje. 

U 2020. godini nastaviti ćemo s redovnim mjesečnim sajmovima. Također 
ćemo organizirati nekoliko prigodnih, cjelodnevnih sajmova (veliko 
proljetno i jesensko čišćenje, Zimski brlog 2). Nekoliko sajmova organizirati 
ćemo u gostima, u prostoru budućeg Urbanog parka Hrvatskog doma. 






























EKO ROĐENDANSKE IGRAONICE 


S ciljem edukacije najmlađih, ali i razvoja održivih, samofinancirajućih 
aktivnosti udruge, tijekom godine smo započeli s osmišljavanjem i 
realizacijom Eko rođendanskih igraonica, namijenjenih djeci uzrasta od 5 
do 10 godina. Kao alternativu klasičnim proslavama rođendana, koje su 
uglavnom orijentirane na zabavu, Panova rođendanska igraonica poziva 
na poučnu i kreativnu igru kojom bolje upoznajemo svijet i prirodu oko 
sebe. Slavljenik bira temu o kojoj želi saznati više (roda, žaba, krpelj, 
komarac, svemir, vode, nebo, itd.). Tema se provlači kroz sve aktivnosti 
(igre, razgovor i kreativna radionica), a sudionici su podijeljeni u dvije 
skupine koje se međusobno natječu u znanju i vještinama. 

Tijekom 2020. godine ova će se aktivnost redovno promovirati i provoditi te 
obogaćivati novim temama, igrama i kreativnim sadržajima. 























PROSIM ROMAN 
1 1 ERO PUNU! 

BLIŽI TI SE ROĐENDAN I TRAŽIŠ 
MJESTO 1A DOBAR TULUM? 



AKO TE 2ANIMA PRIRODA, DOĐIK NAMA 
- EKO ROĐENDANSKA IGRAONICA 
STVORENA JE 5AŠ1A TEBE. 

P020VI PRIJATELJE I KROl 7ABAVU 
NAUČITE NEŠTO 0 TEMI PO TVOM 
IZBORU - UPOZNAJTE RODU, ŽABU. 

RIĐU, VRANU PA ČAK I KRPELJA! 

AKO VOLIŠ SVEMIR I NE60, SAMO 
RECI, PRIPREMILI SMO PREGRŠT 
ZANIMLJIVIH IGARA, JER U PANU 
JE ZABAVA D05RAI PAMETNA! 

Eko rođendanska igraonica 
osmišljena je za male slavljenike 
u dobi od 5 do 10 godina. 

INFORMACIJE I REZERVACIJE 

• email: eko-pan@eko-pan.hr 

• tel: 095 9083578 

• osobno: petkom 
od 10 do 14 sati 


Digitalni Tisak 











EDUKACIJE DJECE I ODRASLIH 


Edukativne aktivnosti provlače se kroz sva programska područja Eko 
Pana. I u protekloj smo godini organizirali predavanja, tribine i radionice 
iz različitih područja zaštite prirode i okoliša. Ponekad smo ugostili 
predavače, ponekad smo mi preuzeli tu ulogu, a ponekad smo i gostovali. 
Svim edukacijama zajednički je cilj - život u skladu s prirodom i okolišem. 


Predavanje „Sjeme kao zalog naše budućnosti" 
i razmjena sjemena 

Nedjeljno poslijepodne početkom ožujka 2019. proveli smo u društvu 
drage gošće, biovrtlarke Silvek (Silvija Kolar-Fodor) i njene sestre i 
nakladnice, Marine. Kao i uvijek, očekivali smo zanimljivo predavanje, 
a dobili iznimno nadahnutu, poticajnu i korisnu priču o važnosti i 
odgovornosti čuvanja starih i autohtonih sorti. Nakon predavanja 
održala se i razmjena sjemenja, a Silvija je naš Bibliopan obogatila 
svojom knjigom. Velik broj zainteresiranih posjetitelja motivira nas da s 
organizacijom ovakvih aktivnosti nastavimo i u budućnosti. 






















Radionice i predavanja u okviru projekta 
„Izgradnja i opremanje reciklažnog dvorišta 
na području Grada Karlovca" 


U okviru projekta Grada Karlovca pod nazivom „Izgradnja i opremanje 
reciklažnog dvorišta na području Grada Karlovca" pozvani smo da osmislimo 
i održimo tri radionice i tribinu, s ciljem edukacije djece i odraslih o održivom 
gospodarenju otpadom. 

Prvu radionicu u nizu održali smo u veljači. Kroz zabavne i originalne igre 
i zadatke djeci smo predstavili koncept 5R (Rethink, Reduce, Reuse, Repa i r, 
Recycle) i upoznali ih s problemom plastičnih vrečica kao otpadom, nakon čega 
smo izrađivali torbe i novčanike od rabljenih plastičnih vrečica. Drugoj radionici 
u fokusu je bio papir kao otpad. Nakon što smo srednjoškolce upoznali s 
konceptom 5R, izrađivali smo notese i bilježnice od starog papira. Dan planete 
Zemlje bio je posvećen odraslima i mogućnostima kompostiranja na kućnom 
pragu. Upoznali smo ih s načinima, praktičnim i kreativnim rješenjima i 
primjerima iz prakse nakon čega smo zajednički s polaznicima izrađivali kante 
za kompostiranje. Suradnju u sklopu ovog projekta završili smo s organizacijom 
tribine pod naslovom „Pozitivan primjer prakse u gospodarenju tekstilnim 
otpadom - Suradnja Socijalne zadruge Humana Nova Čakovec i Čistoće Duga 
Resa d.o.o.". Kao gosti su sudjelovali Ivan Božić, ravnatelj zadruge Humana 
Nova i Josipa Skrtić Pucarević direktorica Čistoće Duga Resa. Prisutni su saznali 
kako je Čistoća Duga Resa d.o.o. detektirala problem s tekstilnim otpadom, koja 
rješenja su potražili, koja je misija i vizija poslovanja Zadruge Humana Nova te 
koji su pozitivni učinci suradnje Zadruge i Čistoće Duga Resa d.o.o. 











Radionica izrade platnenih vrećica od starih košulja 

Dan planeta Zemlje (22. travnja) obilježili smo jednim prekrasnim 
druženjem s kreativkom Gabi Vine kada smo za problem nekontroliranog 
korištenja jednokratnih plastičnih vrećica ponudili rješenje na „naš" način. 
Na radionici smo reciklirali staru pamučnu košulju i od nje izradili dvije do 
tri okolišu prihvatljive, višestruko uporabne, vrećice za „špeceraj". Polaznici 
radionice naučili su kako uz minimalnu intervenciju na već korištenoj košulji 
učiniti nešto što će pozitivno utjecati na okoliš i živi svijet u njemu. 



Javne tribine u okviru projekta 
„PoKupi, iskoristi, očisti!" 

Projektom „PoKupi, iskoristi, očisti!" Grad Ozalj te općine Kamanje, Zakanje, 
Ribnik i Draganić imale su za cilj educirati građane o razvrstavanju otpada 
i novom načinu gospodarenja otpadom. Za taj projekt održali smo 7 javnih 
tribina u razdoblju od 18. 11. do 29. 1 1. u Ozlju, Jaškovu, Vivodini, Ribniku, 
Draganiću, Kamanju i Zakanju. Na tribinama smo lokalno stanovništvo 
informirali o sprječavanju nastanka otpada, odvojenom prikupljanju 
komunalnog otpada, kućnom kompostiranju i ponovnoj uporabi predmeta. 













Edukativna radionica „Laboratorij s Eko Panom" 


Mućkalo se, miješalo i mirisalo dva puta tijekom godine na Odjelu za djecu 
i mladež u Gradskoj knjižnici Ivan Goran Kovačić. Prvo smo mućkali u 
okviru Đačkih ljetnih dana s grupom djece, a zatim i sa štićenicima Centra 
za rehabilitaciju Ozalj. Svi polaznici naučili su izraditi šumeće kuglice za 
kupanje i osvježivač prostora, a sve što su izradili ponijeli su kući :) 



Predstavljanje Pana i Šumeka 

U prostoru Pana i Sumeka ugostili smo učenike 3.a razreda osnovne 
škole Dragojle Jarnević. Učenici su u okviru projekta „Za okoliš bez 
okolišanja" kojeg je provodila udruga KA-MATRIX učili o gospodarenju 
otpadom i očuvanju voda, a zatim su posjetili i naš prostor te se upoznali s 
aktivnostima koje provodimo. 












Zimski brlog — prijepodne za najmlađe 

U okviru programa Zimski brlog organizirali smo razmjenu igračaka i 
radionicu izrade pokretnih sličica. Dok su djeca s Denisom Mikšičem iz 
udruge KA-MATRIX producirala svoj prvi film, mame su pomagale u izradi 
božičnih ukrasa za Panov i Sumekov izlog :) 



Božična zimnica — radionica izrade ukrasa za 
božična drvca 

Netom prije Božića u goste nas je pozvala Knjižnica za mlade. Zajednički 
smo organizirali radionicu izrade ukrasa za božična drvca od drvenih 
ostataka. Odaziv je bio super, svi su bili jako marljivi i napravili prelijepe 
drvene ukrase za božična drvca. 

ZELENOG TELEFONA ZA 2011 GODINU 


Na Zeleni telefon udruge Eko Pan - Karlovac u razdoblju od 

01.01. do 20. 1 2. 2019. godine zaprimli smo ukupno 62 prijave građana. 

Prijave zaprimamo putem telefona (32 poziva), e-maila (12), 
mobilnog telefona (9), osobnog dolaska (7) u prostorije Pana i 
facebook stranice ( 2 ). 

Putem e-maila obično stižu prijave koje su povezane sa mapom događaja 
ili slikama, isto se odnosi i na prijave putem fb stranice i osobnog dolaska u 
prostorije Pana. 

Vezano uz identitet pozivatelja primjećujemo porast poznatih, kojih je 
38, u odnosu na nepoznate, kojih je 24. 



H Nepoznati 
Poznati 


Zasupljenost u spolu pozivatelja je skoro jednaka, ženski 32, a muški 29. 

U 2019. godini najzastupljeniji je Otpad kao kategorija na koju se odnosi 
najviše prijava (19 prijava) i Vode (16 prijava). Ostale kategorije su 
Gradnja (5), Sume (4), Životinje (3), Zelenilo (3), po 2 prijave imamo iz 
kategorije rudarenje, zrak i buka, te 6 iz kategorije razno. 














I Zračenje 
I Tlo 
I Promet 
I Buka 
Razno 
Rudarenje 
I Životinje 
I Zrak 
I Sume 
I Zelenilo 
I Gradnja 
I Vode 
Otpad 


Ono što potiče veliki stupanj zabrinutosti jest što se sve te prijave 
koje su vezane uz vode odnose na njihovo onečišćenje i zagađenje 
otpadnim vodama, ponajviše ispuštanjima koja dolaze iz septičkih 
jama i kanalizacija. Zagađenja voda i šuma usko su povezana s divljim 
odlagalištima. 

Voda je neophodna za život čovjeka i opstanak okoline koja je bitna za 
opstanak čovjeka. Smatramo da trebamo početi postavljati pitanja kakvu to 
vodu pijemo, u kakvoj se to vodi kupamo i s kakvom to vodom uzgajamo 
hranu, što neminovno dovodi do pitanja kakvu to zapravo kvalitetu života 
živimo? 


Nadalje, što se tiče područja na koje se odnosi prijava, u najvećem dijelu 
zastupljena je Karlovačka županija sa oko 70%, zatim nepoznato s oko 
25% (razlog tome su pozivi informativnog karaktera) i Ličko-senjska 3%. 
Najviše prijava odnosi se na grad Karlovac (19), Barilović (6), Ogulin (4) 
i po jedan poziv za Barilović (6), Slunj (3), po 2 za Ozalj i Josipdol, a po 
jedan za Netretić, Novalja, Duga Resa, Perušić, Tounj, Vrbovsko, Vojnić i 
Glina, sve za ruralno područje. 

Uloga Zelenog telefona najviše se odnosila na izravno sudjelovanje 
(24) i davanje savjeta i informacija (24), te posredovanje (1 1). 

Posredovanje 
Davanje savjeta 
Izravno sudjelovanje 


Potreban je jedan dan za rješavanje poziva u kojima je uloga Zelenog 
telefona davanje savjeta i informacija, kojih je 23 (osim kad se informacija 
dobiva putem prava na pristup informacijama gdje je potrebno dulje 
vrijeme zbog sudjelovanja nadležnih institucija). 

Vrijeme rješavanja duže od 30 dana zabilježeno je u 10 slučajeva, a 
vrijeme 1 - 8 dana u 5 slučajeva, duže od 8 dana i krače od 30 dana u 3 
slučaja, duže od 15 dana u 1 slučaju. 

U 16 slučaja je neriješeno vrijeme rješavanja, što znači da se još uvijek 
čeka odgovor nadležne institucije. 

Pravo na pristup informacijama korišteno je u 6 slučaja. 

Prilikom rješavanja pojedinih zaprimljenih prijava potrebno je aktivno 
sudjelovanje nadležnih institucija no još uvijek je prisutna nedovoljna 
komunikacija i nezainteresiranost službi za rješavanje slučajeva po prijavi. 
Cesto se susrećemo i s prebacivanjem nadležnosti i odugovlačenjem 
postupka. 

S obzirom da je kao novost ove godine uveden Državni inspektorat, postoji 
jedinstvena e-mail adresa i broj telefona za sve prijave. 

























Vrijeme odaziva nadležnih službi na naše prijave je 2-3 mjeseca 
(1 prijava), 16-30 dana (7 prijava) i 1 1 - 15 dana (4 prijave), isti dan 
(2 prijave), 2-3 mjeseca (2 prijave), 8-10 dana (2 prijave). Jedan je 
slučaj u kojem je za odaziv trebalo čak 5-6 mjeseci, a u 24 slučaja još 
uvijek čekamo odaziv. 

Od sveukupno 62 zaprimljene prijave u razdoblju od 01.01.2019. do 
20. 12. 2019, 54 prijava je riješeno. Za ostale otvorene (8) prijave nastavit 
će se postupak rješavanja. 



Otvorene prijave 
Riješene prijave 


0 



































PANOVA AKTIVISTICA GRUPA 


Kako bismo povećali vidljivost i utjecaj našeg djelovanja, odnosno aktivnosti 
i programa koje provodimo, u rujnu smo pokrenuli Panovu aktivističku grupu, 
neformalnu skupinu zainteresiranih za aktivno sudjelovanje i podršku udruzi, 
bez obveze članstva. Povod pokretanju aktivističke grupe je sudjelovanje 
Eko Pana u građanskoj inicijativi Spasimo Koranu, koja je okupila brojne 
građane, od kojih je svatko, svojim znanjem i iskustvom doprinosio inicijativi 
i očuvanju obale rijeke Korane u središtu Karlovca. Tijekom sastanaka 
inicijative u više su navrata članovi pokazali interes za aktiviranje u 
drugim okolišnim temama i problemima u gradu, stoga je Eko Pan pozvao 
zainteresirane na pridruživanje neformalnoj aktivističkoj grupi. 

Grupa trenutno okuplja oko petnaest, pretežno mlađih osoba, 
zainteresiranih za uključivanje u kampanju za očuvanje rijeka, pomaganje 
na Zelenom telefonu i volontiranje u drugim aktivnostima udruge. 

S grupom je održan info sastanak i organiziran mali izlet, u okviru 
programa Zimskog brloga održane su projekcije okolišnih dokumentaraca 
Crna sjenka zelene energije i Undamaged, s čime će se nastaviti i u 2020. 
godini, u suradnji s udrugom Zelena akcija i Okolišnim filmskim festivalom. 

Aktivističku grupu će se pozivati na uključivanje u sva događanja koja 
organiziramo, kao i na pokretanje vlastitih kampanja i inicijativa. 


























KAMPANJA 7A RIJEKE 


U svibnju se Eko Pan pridružio građanskoj inicijativi Spasimo Koranu, 
koja je nastala kao reakcija na najavu radova izgradnje Hotela Korana, 
odnosno postavljanje visokog zida kojim bi se spriječilo poplavljivanje 
gradilišta i budućeg hotela. Kako se radi o lokaciji koja je od izuzetne 
vrijednosti za sve stanovnike Karlovca, pokrenuta je inicijativa u okviru koje 
su se prikupljali potpisi za peticiju protiv izgradnje zida, tribine i okrugli 
stolovi na kojima se raspravljalo o temi te cjelodnevno druženje na Korani 
kojom se umjesto prosvjeda, različitim sadržajima (koncerti, kviz, radionice, 
izložbe, skokovi u vodu), pokušalo pokazati kolika je kolektivna vrijednost 
lokacije. Sve aktivnosti, a osobito peticija kojim je prikupljeno oko 10 
tisuća potpisa te zahtjevi koje je inicijativa predala, a kojima se, između 
ostalog tražila provedba arhitektonsko-urbanističkog natječaja (kao što 
je i predviđeno važećim GUP-om), pokazale su jasnu volju građana te se 
nadamo kako će Grad i investitor u daljnjim koracima istu i poštovati. 

Kao i prijašnjih godina, Eko Pan se pridružio kampanji Naše rijeke, naše 
blago, a u prosincu smo organizirali program naziva Zimski brlog, u okviru 
kojeg su održane projekcije okolišnih dokumentaraca Crna sjenka zelene 
energije i Undamaged, uz predavače Irmu Popović Dujmović (WWF Adria) 
i Denisa Frančiškovića (Eko Pan). 

























Naša udruga će u 2020. godini postati punoljetna. Tijekom osamnaest 
godina postojanja, nastojali smo i nastojimo građane informirati, educirati i 
potaknuti na aktivno i angažirano sudjelovanje u očuvanju okoliša i prirode. 

Svi koji žele podržati rad udruge to mogu učiniti na sljedeće načine: 

• učlanjivanjem u udrugu i uključivanjem u aktivnosti 

• volontiranjem u organiziranju pojedinih aktivnosti (buvljaci, radionice i si.) 

• pohađanjem sekcija, radionica i tečajeva 

• donacijom 


Hvala svima koji nas pratite i podržavate. 
Vaši Pcmovci 
























DONATORI I PRIHOD 


U 2019. godini ostvarili smo jednu financijsku potporu, onu Nacionalne 
zaklade za razvoj civilnoga društva, za stabilizaciju i/ili razvoj udruge. 
Upravo u trenutku kada je Eko Pan imao veliki preokret u svom djelovanju - 
preseljenje u novi prostor i razvoj novih aktivnosti za i u zajednici - podrška 
nam je omogućila financiranje redovitih režijskih troškova i udio u plaći 
voditelja programa Pravo okoliša. 

Kako smo unutar Udruge odlučili postati i manje ovisni o projektnom 
financiranju tijekom 2019. razvijali smo niz samofinancirajućih aktivnosti u 
području edukacije djece i odraslih. 


PRIHODI OD PROJEKATA 


Institucionalna podrška Nacionalne zaklade za razvoj 
civilnog društva za stabilizaciju i/ili razvoj udruge. 


62.550,00 kn 


PRIHODI OD OBAVLJANJA SAMOSTALNIH DJELATNOSTI 


Članarine 

Pružanje usluga edukacije 
Donacije građana 


1.200,00 kn 
56.615,00 kn 
6.930,00 kn 

Naslov: GODIŠNJI IZVJEŠTAJ O RADU PANA, UDRUGE ZA ZAŠTITU 
OKOLIŠA I PRIRODE U 2019. GODINI 

Izdavač: Eko Pan 

Projekt: Institucionalna potpora stabilizaciji i/ili razvoju udruge 
Donator: Nacionalna zaklada za razvoj civilnoga društva 
Pripremile: Ivana Francišković Olrom, Valentina Mesarić, Ivana Žalac 
Oblikovanje i dizajn: CMYK, obrt za dizajn, vi. Jelena Đorđević 
Karlovac, 2019. 


Info 

Adresa: Stjepana Radića 1 2, 47000 Karlovac 
Telefon/telefax: 047 614 063 
Mobitel: 095 9083 578 



Zeleni telefon: 072 123 456 
E-mail: eko-pan@eko-pan.hr 
WEB: www.eko-pan.hr 

Facebook: https://www. facebook.com/ 

Pan-udruga-za-zaštitu-okoliša-i-prirode-159070253062/ 
www.facebook.com/ panisumek 

Instagram: @pansumek 


ŽIRO RAČUN: Karlovačka banka d.d., 

HR1124000081107214313 

MATIČNI BROJ: 1660675 


